CELEX: 62014CN0018
Language: et
Date: 2014-01-16 00:00:00
Title: Kohtuasi C-18/14: Eelotsusetaotlus, mille on esitanud College van Beroep voor het Bedrijfsleven (Madalmaad) 16. jaanuaril 2014 – CO Sociedad de Gestion y Participación SA jt versus De Nederlandsche Bank NV ja De Nederlandsche Bank NV versus CO Sociedad de Gestion y Participación SA jt

14.4.2014   
            
            
               ET
            
            
               Euroopa Liidu Teataja
            
            
               C 112/24
            
         Eelotsusetaotlus, mille on esitanud College van Beroep voor het Bedrijfsleven (Madalmaad) 16. jaanuaril 2014 – CO Sociedad de Gestion y Participación SA jt versus De Nederlandsche Bank NV ja De Nederlandsche Bank NV versus CO Sociedad de Gestion y Participación SA jt
   (Kohtuasi C-18/14)
   2014/C 112/29
   Kohtumenetluse keel: hollandi
   
      Eelotsusetaotluse esitanud kohus
   
   College van Beroep voor het Bedrijfsleven
   
      Põhikohtuasja pooled
   
   
      Apellatsioonkaebuse esitajad: CO Sociedad de Gestion y Participación SA, Depsa 96 SA, INOC SA, Corporación Catalana Occidente SA, La Previsión 96 SA, Grupo Catalana Occidente SA, Grupo Compañia Española de Crédito y Caución SL, Atradius NV, Atradius Insurance Holding NV, J. M. Serra Farré, M. A. Serra Farré ja J. Serra Farré
   
      Vastustaja apellatsioonimenetluses: De Nederlandsche Bank NV
   ja
   
      Apellatsioonkaebuse esitaja: De Nederlandsche Bank NV
   
      Vastustajad apellatsioonimenetluses: CO Sociedad de Gestion y Participación SA, Depsa 96 SA, INOC SA, Corporación Catalana Occidente SA, La Previsión 96 SA, Grupo Catalana Occidente SA, Grupo Compañia Española de Crédito y Caución SL, Atradius NV, Atradius Insurance Holding NV, J. M. Serra Farré, M. A. Serra Farré ja J. Serra Farré
   
      Eelotsuse küsimused
   
   
               1.
            
            
               Kas pädeval asutusel on kavandatavat omandamist direktiivi 2007/44 (1) artikli 15a tähenduses sõnaselgelt heaks kiites lubatud seda heakskiitmist siseriiklike õigusnormide alusel piirata või selle suhtes tingimusi kehtestada? Kas seejuures on oluline, et kõnealused piirangud või tingimused põhinevad kavandava omandaja poolt antud lubadustel direktiivi põhjenduse 3 tähenduses?
            
         
               2.
            
            
               Juhul kui esimesele küsimusele vastatakse jaatavalt, siis kas pädeva asutuse kehtestatud piirangud või nõuded peavad olema vajalikud selles mõttes, et nende piirangute või nõuete puudumise korral peab asjaomane asutus, tuginedes direktiivi 2007/44 artikli 15b lõikes 1 sätestatud kriteeriumide alusel antud hinnangule, esitama kavandatavale omandamisele vastuväite?
            
         
               3.
            
            
               Juhul kui piirangute või nõuete kehtestamine on lubatud, siis kas kõnealuse direktiivi artikli 15b lõige 1 annab pädevale asutusele aluse kehtestada sellise äriühingu üldjuhtimisele, milles osaluse omandamist kavandatakse, omandamisega seoses teatavaid nõudeid, näiteks kahetasandilise nõukogu nõue?
            
         
      (1)  Euroopa Parlamendi ja nõukogu 5. septembri 2007. aasta direktiiv 2007/44/EÜ, millega muudetakse nõukogu direktiivi 92/49/EMÜ ning direktiive 2002/83/EÜ, 2004/39/EÜ, 2005/68/EÜ ja 2006/48/EÜ seoses finantssektoris osaluse omandamise ja selle suurendamise tehingute suhtes rakendatava usaldusväärsuse hindamise menetluskorra ja kriteeriumidega (ELT L 247, lk 1).
   * Märkus: Arvatavasti peetakse silmas direktiivide 92/49/EMÜ (EÜT L 228, lk 1; ELT eriväljaanne 06/01, lk 346) ja 2002/83/EÜ (EÜT L 345, lk 1; ELT eriväljaanne 06/06, lk 3) artikleid 15a ja 15b, mitte direktiivi 2007/44/EÜ vastavaid artikleid.